Paprastoji karagana

Paprastoji karagana (Caragana arborescens), dar vadinama geltonąja akacija, žirnmedžiu – pupinių (Fabaceae) šeimos, karaganos (Caragana) genties krūmų rūšis. Kilusi iš pietų Sibiro (Altajaus, Sajanų), šiaurės Kazachstano, Kaukazo.

Krūmo aukštis iki 6 m. Laja reta. Lapai plunksniški, sudaryti iš 5-8 lapelių porų. Žiedai geltoni, nemaži, susitelkę po 2-5 lapų pažastyse. Žydi birželį-liepą.

Augalas šviesomėgis, nereiklus dirvai, atsparus šalčiui, sausroms, karpymui, todėl dažnai auginamas kaip dekoratyvinis augalas. Išvesta keletas dekoratyvių veislių. Medingas.

Šaltiniai 

Pupiniai
Medingieji augalai
Dekoratyviniai augalai